Diari Oficial de la Generalitat Valenciana


Sumari del DOGV 7412, del 27-11-2014 (2014/10612)

Notificació de la sentència dictada en el procediment de guarda i custòdia número 526/2014.
-------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10014


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 526/2014. [2014/10824]  
Rosa María Parra Mora, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliments fill menor no matrimonial no consensuat 000526/2014, seguides a instàncies de Nuria Hernández Latorre contra Vicente Tomás, en situació de rebel·lia, en data 20 de novembre de 2014, s'ha dictat una sentència que té la part dispositiva que diu així:  
  
«Dispositiva  
Estime la demanda plantejada per Nuria Hernández Latorre contra Vicente Tomás, declarat en rebel·lia, i en què ha sigut part el ministeri fiscal, i pertoca adoptar les mesures definitives següents respecte al fill comú, V. A.:  
1. Ambdós progenitors exerciran la pàtria potestat sobre el menor, si bé atribuïsc a la demandant l'exercici en exclusiva de la pàtria potestat i la guarda i custòdia del menor.  
2. Suspenc el dret del demandat de visites al menor fins que l'interessat n'inste la represa, moment en què s'avaluarà la conveniència de reprendre-les de manera gradual en interés del menor.  
  
3. El pare ha de pagar en concepte de contribució als aliments del menor la quantitat de 150 euros mensuals, quantitat que ha d'ingressar en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística, i contribuirà als gastos extraordinarispagant la mitat de les que s'acrediten.  
4. Correspon a la mare i al fill l'ús del domicili familiar situat a València, carrer del Músic Cabanilles número 28.  
Tot això sense fer una condemna especial a les costes d'este procediment.  
Contra esta resolució es pot interposar un recurs d'apel·lació que s'ha d'interposar per escrit en el termini de 20 dies, amb la indicació de la infracció comesa segons el parer de la persona recurrent, acompanyat d'un resguard que acredite que s'ha efectuat el depòsit de 50 euros en el compte de depòsits i consignacions d'este jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.»  
I perquè valga de notificació de forma deguda al demandat Vicente Tomás, en situació de rebel·lia i parador ignorat, expedisc i firme este edicte.  
  
València, 21 de novembre de 2014.- La secretària judicial: Rosa María Parra Mora.